24. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΠΕ.ΧΩ.Δ.Ε. Αριθ. ΕΔ5/06/72 της 10 Φεβρ./3 Μαρτ. 1988 (ΦΕΚ Β΄  120) Καθορισμός κλάδων των οποίων οι υπάλληλοι κρίνονται για την κατάληψη θέσεων Προϊσταμένων Οργανικών μονάδων του ΕΤΜΛΕ. Καθορίζουμε τους Κλάδους των οποίων οι υπάλληλοι θα κρίνονται για την κατάληψη θέσεων Προϊσταμένων Οργανικών μονάδων (Δ/νσης και Τμημάτων) του ΕΙΔΙΚΟΥ ΤΑΜΕΙΟΥ ΜΗΧΑΝΗΜΑΤΩΝ ΛΙΜΕΝΙΚΩΝ ΕΡΓΩΝ (ΕΤΜΛΕ) ως εξής: 1.Για τη θέση του Προϊσταμένου της Δ/νσης, υπάλληλο του κλάδου ΠΕ Μηχανικών, ειδικότητας Μηχανολόγων ή Ηλεκτρολόγων ή ΝαυπηγώνΜηχ/κών ή ΠΕ Διοικητικού –Οικονομικού. 2.Για τις θέσεις των προϊσταμένων των τμημάτων Διοικητικού, Λογιστηρίου, Προμηθειών και Εκμετάλλευσης, υπάλληλοι του Κλάδου ΠΕ ΔιοικητικούΟικονομικού ή ΤΕ Διοικητικού–Λογιστικού ή Δε Διοικητικού–Λογιστικού. 3.Για τη θέση Προϊσταμένου του Τεχνικού Τμήματος, υπάλληλοι του Κλάδου ΠΕ Μηχανικών, ειδικότητας Μηχανολόγων ή Ηλεκτρολόγων ή Ναυπηγών Μηχ/κών και σε έλλειψη ΤΕ Τεχνολογικών Εφαρμογών. Κατά τα λοιπά ισχύουν οι διατάξεις του άρθρ. 9 του Νόμ. 1586/86. 25. ΝΟΜΟΣ ΥΠ’ ΑΡΙΘ. 1799 της 4/12 Αυγ. 1988 (ΦΕΚ Α΄ 167) Κατάργηση του Ειδικού Ταμείου Μηχανημάτων Λιμενικών έργων (Ε.Τ.Μ.Λ.Ε.), ρύθμιση συναφών θεμάτων και άλλες διατάξεις. Κατάργηση Ε.Τ.Μ.Λ.Ε. Άρθρ.1.-Καταργείται το νομικό πρόσωπο δημοσίου δικαίου με την επωνυμία «Ειδικό Ταμείο Μηχανημάτων Λιμενικών Έργων», που συστάθηκε με τον αναγκαστικό νομ. της 25/25 Ιαν. 1936 (ΦΕΚ 68). Περιουσία –Δικαιώματα – Υποχρεώσεις Ε.Τ.Μ.Λ.Ε. Άρθρ.2.-1.Η ακίνητη και κινητή περιουσία του καταργούμενου νομικού προσώπου περιέρχεται στον Οργανισμό Λιμένος Πειραιώς (Ο.Λ.Π.), ο οποίος υποκαθίσταται αυτοδικαίως σε όλα τα δικαιώματα και σε όλες τις υποχρεώσεις του Ε.Τ.Μ.Λ.Ε. 2.Απαιτήσεις του Ε.Τ.Μ.Λ.Ε. κατά του Δημοσίου και οποιουδήποτε φυσικού ή άλλου νομικού προσώπου, στις οποίες περιλαμβάνονται και αυτές που προέρχονται από εκμισθώσεις μηχανημάτων, εισπράττονται από τον Ο.Λ.Π., σύμφωνα με τις διατάξεις που διέπουν τον οργανισμό αυτόν. 3.Με κοινή απόφαση των Υπουργών Υγείας, Πρόνοιας και Κοινωνικών Ασφαλίσεων και Εμπορικής Ναυτιλίας, που εκδίδεται μέχρι 31 Δεκ. 1988, η εξόφληση των ληξιπρόθεσμων οφειλών του Ε.Τ.Μ.Λ.Ε. προς το Ίδρυμα Κοινωνικών Ασφαλίσεων και το Ναυτικό Απομαχικό Ταμείο κανονίζεται σε δόσεις. Τόκοι υπερημερίας και πρόστιμα που οφείλονται μέχρι την έναρξη της ισχύος του νόμου αυτού, λόγω μη καταβολής των παραπάνω οφειλών, αποσβήνονται. Από την έναρξη της ισχύος του νόμου αυτού έως την έκδοση της πιο πάνω υπουργικής απόφασης οι ίδιες αυτές οφειλές δεν επιβαρύνονται με τόκους υπερημερίας και πρόστιμα. 4.Οι εκκρεμείς δίκες του Ε.Τ.Μ.Λ.Ε. συνεχίζονται από τον Ο.Λ.Π., ο οποίος νομιμοποιείται ενεργητικά και παθητικά χωρίς άλλη διατύπωση και χωρίς διακοπή των δικών. Προσωπικό του Ε.Τ.Μ.Λ.Ε. Άρθρ.3.-1.Το μόνιμο προσωπικό και το προσωπικό με σχέση εργασίας ιδιωτικού δικαίου αορίστου  χρόνου, που υπηρετεί κατά την δημοσίευση του νόμου στο Ε.Τ.Μ.Λ.Ε., μεταφέρεται αυτοδικαίως στον Ο.Λ.Π., με ταυτόχρονη μεταφορά των αντίστοιχων θέσεων. Για τη μεταφορά των θέσεων και του προσωπικού εκδίδεται διαπιστωτική απόφαση των Υπουργών Περιβάλλοντος, Χωροταξίας και Δημόσιων Έργων και Εμπορικής Ναυτιλίας, που δημοσιεύεται στην Εφημερίδα της Κυβερνήσεως. Οι θέσεις αυτές είναι προσωρινές και καταργούνται. (Αντί για τη σελ. 248,11) Σελ. 248,11(α) Τεύχος ΙΑ-7-2 Σελ. 75 Ειδικό Ταμείο Μηχανημάτων Λιμενικών Έργων 20.Δ.γ.23-25 μόλις κενωθούν με οποιοδήποτε τρόπο. Το προσωπικό εντάσσεται σε αντίστοιχους κλάδους και σε περίπτωση που δεν υπάρχουν στον Ο.Λ.Π. δημιουργούνται με απόφαση του Υπουργού Εμπορικής Ναυτιλίας προσωρινοί κλάδοι. 2.Για την κύρια και επικουρική ασφάλιση και το εφάπαξ βοήθημα του προσωπικού του καταργούμενου νομικού προσώπου, που μεταφέρεται σύμφωνα με την παρ. 1, εφαρμόζονται αναλόγως οι διατάξεις του  άρθρ. 20 του νόμ. 1735/1987 (ΦΕΚ 195) για τις μετατάξεις υπαλλήλων του Δημοσίου και των νομικών προσώπων δημοσίου δικαίου. 3.Αν το προσωπικό του Ε.Τ.Μ.Λ.Ε. που μεταφέρεται στον Ο.Λ.Π. επιλέξει την κύρια ασφάλιση του προσωπικού του Ο.Λ.Π., οι εισφορές εργοδότη και ασφαλισμένου, που έχουν καταβληθεί στο Ίδρυμα Κοινωνικών Ασφαλίσεων και στο Ναυτικό Απομαχικό Ταμείο για τον κλάδο κύριας ασφάλισης, μεταφέρονται στον Ο.Λ.Π. Από τις εισφορές αυτές το Ι.Κ.Α. και το Ν.Α.Τ. παρακρατούν ποσοστό 15% για την κάλυψη των επιβαρύνσεών τους από την ασφάλιση του προσωπικού αυτού, μέχρι την έναρξη της ισχύος του παρόντος νόμου. Με απόφαση του Υπουργού Υγείας, Πρόνοιας και Κοινωνικών Ασφαλίσεων ως προς το Ι.Κ.Α. και του Υπουργού Εμπορικής Ναυτιλίας ως προς το Ν.Α.Τ. καθορίζονται ο τρόπος και ο χρόνος της καταβολής των παραπάνω εισφορών στον Ο.Λ.Π. Μεταβατικές διατάξεις Άρθρ.4.-1.Από τη δημοσίευση του νόμου αυτού κλείνει η οικονομική διαχείριση του καταργούμενου Ε.Τ.Μ.Δ.Ε.. 2.Η Διοικούσα Επιτροπή του Ε.Τ.Μ.Λ.Ε. διατηρείται μόνο για τις ανάγκες της διαδοχής του από τον Ο.Λ.Π., όχι όμως πέραν των 3 μηνών από τη δημοσίευση του νόμου αυτού. 3.Οι κατά άρθρ. 2 μεταβιβάσεις απαλλάσσονται από το φόρο προστιθέμενης αξίας, από κάθε φόρο μεταβίβασης, τέλη χαρτοσήμου και δικαιώματα υπέρ του Δημοσίου ή οποιουδήποτε ταμείου ή οργανισμού. Ως προς τα ακίνητα γίνεται σχετική σημείωση στο περιθώριο της πράξης που έχει μεταγραφεί. Για τη σημείωση αυτή δεν καταβάλλεται οποιοδήποτε τέλος, δικαίωμα ή εισφορά υπέρ του Δημοσίου ή τρίτου. 4.Μετά την πάροδο της προθεσμίας, που προβλέπεται στην παρ. 2, ο διευθυντής του  Σελ. 248,12(α) Τεύχος ΙΑ-7-2- Σελ. 76 καταργουμένου νομικού προσώπου επανέρχεται αυτοδικαίως στη Γενική Γραμματεία Δημόσιων Έργων του Υπουργείου Περιβάλλοντος, Χωροταξίας και Δημόσιων Έργων. 5.Τα μηχανήματα λιμενικών έργων του καταργουμένου Ε.Τ.Μ.Λ.Ε., που περιέχονται στον Ο.Λ.Π., μπορεί να παραχωρούνται από τον Ο.Λ.Π. για χρήση σύμφωνη με το σκοπό τους. Για τις παραχωρήσεις αυτές εξακολουθούν να ισχύουν οι σχετικές διατάξεις της νομοθεσίας για το Ε.Τ.Μ.Λ.Ε. Με απόφαση του Υπουργού Εμπορικής Ναυτιλίας ορίζονται τα αρμόδια όργανα και η διαδικασία για τις παραχωρήσεις αυτές και ρυθμίζονται οι αναγκαίες λεπτομέρειες για την εφαρμογή των διατάξεων της παραγράφου αυτής. Άρθρ.5.-1.(Προστίθεται εδάφιο στο τέλος της παρ. 6 άρθρ. 16 Π.Δ. 27/11-14 Δεκ. 1926, (τόμ. 14 σελ. 113). 2.(Αντικαθίσταται η παρ. 4 άρθρ. 13 Π./Δ. 27/1114 Δεκ. 1926, (τόμ. 14 σελ. 113). 3-14.(Παρατίθενται στον τόμ. 23 σελ. 130,63058). Έναρξη ισχύος Άρθρ.6.-Η ισχύς του νόμου αυτού αρχίζει από τη δημοσίευσή του στην Εφημερίδα της Κυβερνήσεως, εκτός αν ορίζεται διαφορετικά. 26. ΑΠΟΦΑΣΗ ΥΠΟΥΡΓΩΝ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ  ΚΑΙ ΕΜΠΟΡΙΚΗΣ ΝΑ ΥΤΙΛΙΑΣ Αριθ. 3418.2//2/8 της 22/23 Δεκ. 1988 (ΦΕΚ Β΄ 923) Εξόφληση υποχρεώσεων του καταργηθέντος Ειδικού Ταμείου Μηχ/των, Λιμενικών Έργων (ΕΤΜΛΕ), στο ΙΚΑ και ΝΑΤ, από τον Οργανισμό Λιμένος Πειραιώς (ΟΛΠ). 20.Δ.γ.26 Ειδικό Ταμείο Μηχανημάτων Λιμενικών Έργων 